1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ της 30 Απρ./8 Μαΐου 1937 Περί των όρων και διατυπώσεων εισαγωγής εκθεμάτων δι’ εκθέσεις και εμποροπανηγύρεις οργανουμένας εν τη ημεδαπή ως και εξαγωγής τοιούτων δι’ εκθέσεις της αλλοδαπής. Έχοντες υπ’ όψει το άρθρ. 1 παρ. 1 εδάφ. η΄ του υπ’ αριθ. 317 της 5ης Νοεμ. 1936 Α. Νόμου «περί ρυθμίσεων δασμολογικών τινών ζητημάτων» αποφασίζομεν. ΚΕΦΑΛΑΙΟΝ Α΄. Εισαγωγή Εκθεμάτων εκ της Αλλοδαπής Διατυπώσεις παραλαβής και διαθέσεως  εκθεμάτων εισαγομένων εκ της αλλοδαπής. α'.Εκθέσεις οργανούμεναι υπό του Κράτους   ή των παρ’ αυτού εντεταλμένων Οργανισμών. Άρθρ.1.-1.Τα εκ της αλλοδαπής αποστελλόμενα εκθέματα τα προοριζόμενα δι’ εκθέσεις ή εμποροπανηγύρεις, οργανουμένας εν τη ημεδαπή απευθείας υπό του Κράτους ή υπό Ειδικών Οργανισμών συσταθέντων δια Νόμου προς τον σκοπόν τούτον ή υπό οργανισμών εν γένει κατ’ εντολήν και υπό την εποπτείαν του Κράτους ενεργούντων, παραδίδονται υπό τους όρους της διαμετακομίσεως επί τη βάσει εγκριτικής αδείας του Υπουργείου των Οικονομικών, εις τας Επιτροπάς των ως άνω εκθέσεων ή εμποροπανηγύρεων υπό την προσωπικήν των Επιτροπών τούτων ευθύνην, και επί τη προσαγωγή εκ μέρους των Επιτροπών εγγράφου δηλώσεως περί παροχής προσωπικής εγγυήσεως περί καταβολής των εισαγωγικών τελών των αναλογούντων επί των παραληφθέντων υπ’ αυτών εκθεμάτων. 2.Τα αυτά εκθέματα επιτρέπεται να παραδίδωνται υπό τους όρους της διαμετακομίσεως και εις τους ιδίους εκθέτας επί τη προηγουμένη αδεία του Υπουργείου των Οικονομικών, δια την συμμετοχήν τούτων εις τοιαύτας εκθέσεις ή εμποροπανηγύρεις της ημεδαπής, επί τη προσαγωγή εις τας οικείας Τελωνειακάς Αρχάς βεβαιώσεως των επί των εκθέσεων τούτων ή εμποροπανηγύρεων Επιτροπών περί της τοιαύτης συμμετοχής αυτών και επί τη καταθέσει των οικείων δασμών και φόρων επί παρακαταθήκη ή επί τη παροχή ισοτόπου τραπεζικής εγγυήσεως. «Ειδικώς προκειμένου περί εκθεμάτων εκτιθεμένων υπό ιδιωτών εκθετών εις τον χώρον της Διεθνούς Εκθέσεως Θεσ/νίκης δύναται αντί χρηματικής ή Τραπεζικής εγγυήσεως να παρέχηται αξιόχρεως εγγύησις ή και τοιαύτη της Επιτροπής Διεθνούς Εκθέσεως Θεσσαλονίκης». Η εντός « » παράγραφος προσετέθη δια του άρθρ. 1 Α.Ν. 937/1937 3.Τα δια ταχυδρομικών δεμάτων κομιζόμενα εκθέματα τα προοριζόμενα δια τας υπό του Κράτους ή υπό των ειδικώς προς τούτο εντεταλμένων οργανισμών οργανουμένας εκθέσεις επιτρέπεται να παραδίδωνται υπό τους αυτούς ως εν παρ. 1 και 2 όρους του παρόντος άρθρου, αφού προηγουμένως αποσταλώσι ταύτα υπό των Ταχ/κων Γραφείων του Κράτους εις τας Τελωνειακάς Αρχάς επί τη αιτήσει είτε των επί των εκθέσεων ή εμποροπανηγύρεων τούτων Επιτροπών είτε αυτών τούτων των ενδιαφερόμενων εκθετών. Αι οικείαι ταχ/και διασαφήσεις των ούτω παραδιδομένων ταχ/κων δεμάτων θα εξοφλώνται επί τη βάσει βεβαιώσεως γραφομένης επ’ αυτών υπό των Τελωνειακών Αρχών περί της γενομένης παρ’ αυτών παραλαβής των δεμάτων, σημειουμένου προσέτι απαραιτήτως επί των ταχυδρομικών διασαφήσεων και του αριθμού του δηλωτικού υφ’ ον ταύτα κατεχωρήθησαν εν τοις τελωνειακοίς βιβλίοις ή των στοιχείων των γενομένων δι’ αυτά αποταμιεύσεων. Τα ούτω παραλαμβανόμενα ταχυδρομικά δέματα τα δια τας ως άνω εκθέσεις προοριζόμενα υπόκεινται περαιτέρω εις τας δια της παρούσης οριζομένας διατυπώσεις τας προβλεπομένας δια τα καθ’ οιονδήποτε άλλον τρόπον κομιζόμενα εκθέματα. «Ειδικώς προκειμένου περί εκθεμάτων αποστελλομένων ταχυδρομικώς εκ της αλλοδαπής εις εκθέτας της Διεθνούς Εκθέσεως Θεσσαλονίκης επιτρέπεται όπως δι’ αποφάσεων του Υπουργού των Οικονομικών παρέχωνται τελωνειακαί διευκολύνσεις σκοπούσαι μόνον την απλοποίησιν των τελωνειακών διατυπώσεων δια την ταχυτέραν παραλαβήν αυτών». Η εντός « » παράγραφος προσετέθη δια του άρθρ. 1 Α.Ν. 937/1937 Σελ.447 Εκθέματα και Δείγματα 30.Ζ.η.1 4.Υπό τους αυτούς ως άνω όρους διατυπώσεις και εγγυήσεις των παρ. 1 και 2 του παρόντος άρθρου παραδίδονται και τα δι’ αποσκευών, ή υπό τύπον αποσκευών κομιζόμενα εκθέματα, απαλλασσόμενα και των εν παρ. 10 του άρθρ. 33 του Νόμ. 1165 «περί τελωνειακού κώδικος» προσθέτων τελών. 5.Η κατά τα ως άνω παρεχομένη χρηματική παρακαταθήκη ή τραπεζιτική εγγύησις ή προσωπική τοιαύτη προκειμένου περί εκθέσεων οργανουμένων υπό του Κράτους επιστρέφεται ή λύεται μετά την πραγματοποίησιν της επανεξαγωγής τούτων εντός τριμήνου προθεσμίας από της λήξεως των περί ων πρόκειται εκθέσεων ή εμποροπανηγύρεων. Η τοιαύτη προς επανεξαγωγήν προθεσμία δύναται δι’ αποφάσεως του Υπουργού των Οικονομικών να παραταθή επί τη αιτήσει των επί των ως άνω εκθέσεων ή εμποροπανηγύρεων Επιτροπών παραλαμβανόμενα εκθέματα επί χρονικόν διάστημα περιλαμβάνον τρεις κατ’ ανώτατον όριον κατά σειράν ετησίας περιόδους των αυτών εκθέσεων ή εμποροπανηγύρεων επηυξημένον κατά το ως άνω προβλεπόμενον τρίμηνον από της λήξεως της τρίτης περιόδου των εκθέσεων τούτων ή εμποροπανηγύρεων. Ωσαύτως η αυτή ως άνω αρχική τρίμηνος προθεσμία επιτρέπεται δι’ αποφάσεως πάντοτε του Υπουργού των Οικονομικών να παρατείνηται επί χρονικόν διάστημα ουχί ανώτερον του έτους εις ας περιπτώσεις πρόκειται να εκτεθώσι τα εκθέματα ταύτα εντός της προθεσμίας ταύτης εις ετέραν τυχόν εν τη ημεδαπή οργανουμένην υπό του Κράτους ή των προς τούτο εντεταλμένων Οργανισμών έκθεσιν ή εμποροπανήγυριν. β΄.Διάθεσις εκθεμάτων εις την εν τω Κράτει γενικήν κατανάλωσιν ως διαφημιστικών ή μη. Άρθρ.2.-1.Εκθέματα προοριζόμενα δια τας ως άνω εν τη ημεδαπή οργανουμένας εκθέσεις ή εμποροπανηγύρεις επιτρέπεται διαρκούσης της εκθέσεως ή εμποροπανηγύρεως να διατίθενται εις την εν τω Κράτει γενικήν κατανάλωσιν υποβαλλόμενα εις τας διατυπώσεις εισαγωγής και την πληρωμήν των κατά το τελωνειακόν δασμολόγιον εισαγωγικών τελών και λοιπών φόρων χωρίς όμως να δικαιολογήται εις την περίπτωσιν τούτων ουδεμία έκπτωσις δασμού, λόγω βλάβης ή φθοράς. 2.Δια την επιβολήν των εισαγωγικών δασμών η χώρα παραγωγής των εκθεμάτων δέον ν’ αποδεικνύηται δια της προσαγωγής, των κεκανονισμένων πιστοποιητικών παραγωγής, εφαρμοζομένης και κατά τας περιπτώσεις ταύτας, της υπ’ αριθ. 4 Υπουργικής Αποφάσεως της 5.1.37 «περί πιστοποιητικών παραγωγής εισαγομένων εμπορευμάτων». Εν  Σελ.448 ελλείψει όμως τοιούτων δύναται να γίνωνται αποδεκτά και πιστοποιητικά εκδιδόμενα υπό των επί των εκθέσεων τούτων και εμποροπανηγύρεων Επιτροπών, επί τη βάσει των τιμολογίων και των παρ’ αυταίς κατατεθειμένων δηλώσεων συμμετοχής κλπ. στοιχείων εξ ων να προκύπτη η χώρα της παραγωγής των ως άνω ειδών. 3.Κατ’ εξαίρεσιν της παρ. 1 του παρόντος άρθρου επιτρέπεται, όπως τα μετά των εκθεμάτων συναποστελλόμενα ή ως εκθέματα εισαγόμενα είδη, τα δωρεάν διανεμόμενα διαρκούσης της εκθέσεως ή της εμποροπανηγύρεως εις τους επισκέπτας επί τω σκοπώ της διαφημίσεως των συμμετεχόντων οίκων κλπ. οίον κατάλογοι, φυλλάδια, μικραί χάρτιναι εικόνες, μολυβδοκόνδυλα, σημειωματάρια, μικρά κάτοπτρα και λοιπά παρόμοια ευτελούς αξίας είδη, φέροντα έντυπον ή και έκτυπον επ’ αυτών το όνομα του διαφημιζομένου Οίκου ή Εργοστασίου, απαλλάσσωνται των εισαγωγικών τελών και λοιπών παρεπομένων φόρων, υπό τον όρον της διανομής αυτών εις τους επισκέπτας δωρεάν, είτε υπ’ αυτών τούτων των επί των εκθέσεων ή εμποροπανηγύρεων Επιτροπών, είτε επί παρουσία αυτών, μετά προηγουμένην πάντοτε έγγραφον άδειαν της οικείας τελωνειακής αρχής και μέχρι ποσού δραχ.500 κατ’ ανώτατον όριον κατά εκθέτην. Ως τοιαύτα διαφημιστικά αντικείμενα θεωρούνται και απαλλάσσονται της πληρωμής των δασμών και όλων των λοιπών φόρων, και τα σιγαρέττα ή πούρα βάρους καθαρού μέχρι τριών χιλ/μων δι’ έκαστον αλλοδαπόν Μονοπώλιον καπνού, τα δωρεάν υπό τους αμέσως ανωτέρω όρους διανεμόμενα εις τους επισκέπτας. Ταύτα απαλλάσσονται και του αναλογούντος αυτοίς φόρου καταναλώσεως. «Ειδικώς προκειμένου περί διαφημιστικών αντικειμένων ευτελούς αξίας διανεμομένων δωρεάν υπό εκθετών εν τω χώρω της Διεθνούς Εκθέσεως Θεσσαλονίκης και υπό την εποτείαν της οικείας Επιτροπής απαλλάσσονται ταύτα των εισαγωγικών δασμών και των λοιπών παρομαρτούντων φόρων μέχρι του ποσού των τραπεζικών δραχμών δυο χιλιάδων κατ’ ανώτατον όριον κατ’ εκθέτην. Ομοίως απαλλάσσονται εισαγωγικών δασμών και λοιπών φόρων και τα σιγαρέττα, ή πούρα βάρους καθαρού μέχρι 3 χιλ/μων δι’ έκαστον αλλοδαπόν Μονοπώλιον καπνού και μέχρι 2 χιλ/μων δι’ έκαστον αλλοδαπόν εργοστάσιον, τα διανεμόμενα δωρεάν εις τους επισκέπτας της Διεθνούς Εκθέσεως Θεσσαλονίκης». Αι εντός « » παράγραφοι προσετέθησαν δια του άρθρ. 1 Α.Ν.937/1937. 30.Ζ.η.1 Εκθέματα και Δείγματα γ΄.Εκθέσεις οργανούμεναι υπό ιδιωτικών ή  οργανισμών εν γένει ουχί κατ’ εντολήν  του Κράτους. Άρθρ.3.-1.Τα εκ της αλλοδαπής προερχόμενα εκθέματα τα προοριζόμενα δι’ εκθέσεις οργανουμένας εν τη ημεδαπή παρ’ ιδιωτών ή οργανισμών εν γένει ενεργούντων ουχί κατ’ εντολήν και δια λογαριασμόν του Κράτους παραδίδονται υπό τους όρους της διαμετακομίσεως και επί τη ειδική εκάστοτε αδεία του Υπουργείου των Οικονομικών, μετά προηγουμένην καθ’ οιονδήποτε τρόπον εξασφάλισιν της ταυτότητος αυτών και παροχήν εγγυήσεως χρηματικής ή τραπεζικής, ίσης προς τους ανήκοντας τω Δημοσίω δασμούς και φόρους δια την εντός ωρισμένης προθεσμίας ειδικώς εκάστοτε οριζομένης υπό του αυτού επί των Οικονομικών Υπουργείου επανεξαγωγήν των εις την αλλοδαπήν. Ως ανώτατον όριον της προθεσμίας ταύτης ορίζεται μηνιαία από της λήξεως της εκθέσεως. ΚΕΦΑΛΑΙΟΝ Β΄. Εξαγωγή Εκθεμάτων εις την Αλλοδαπήν α΄.Διατυπώσεις εξαγωγής Άρθρ.4.-Η εξαγωγή των κιβωτίων, δεμάτων, δοχείων κλπ. των περιεχόντων εκθέματα εγχωρίων προϊόντων και εμπορευμάτων αποστελλόμενα υπό του Κράτους εις εκθέσεις ή εμποροπανηγύρεις αλλοδαπής εις ας μετέχει τούτο επισήμως, εφόσον ταύτα είναι εσφραγισμένα υπό της αποστελλούσης κρατικής υπηρεσίας επιτρέπεται χωρίς να υποβληθώσι ταύτα εις τελωνειακήν εξέτασιν επί τη καταθέσει εις την αρμοδίαν τελωνειακήν αρχήν υπό της αρμοδίας κρατικής υπηρεσίας κεκυρωμένου πίνακος εις διπλούν εμφαίνοντος τα εις έκαστον κιβώτιον ή δέμα κλπ. περιεχόμενα εκθέματα κατ’ είδος, ύλην, αριθμόν και ει δυνατόν, το βάρος και την δηλουμένην αξίαν αυτών. Το έν των αντιτύπων του πίνακος μετά προηγουμένην θεώρησιν υπό της τελωνειακής αρχής επισυνάπτεται εις την διασάφησιν εξαγωγής, το δε έτερον ομοίως θεωρούμενον παραδίδεται εις την αποστέλλουσαν τα εκθέματα κρατικήν υπηρεσίαν, αναγραφομένου επ’ αυτού και του αριθμού της διασαφήσεως εξαγωγής, ίνα χρησιμεύση εν καιρώ κατά την επανεισαγωγήν των εκθεμάτων. Αι αυταί ως ανωτέρω διατυπώσεις εφαρμόζονται και κατά την αποστολήν τοιούτων εκθεμάτων δια ταχυδρομικών δεμάτων. β΄.Διατυπώσεις επανεισαγωγής εκθεμάτων  αποστελλομένων εις εκθέσεις της  Αλλοδαπής. Εκθέματα εγχωρίων προϊόντων αποστελλόμενα εις εκθέσεις ή εμποροπανηγύρεις της αλλοδαπής παρ’ οργανισμών ομάδων, οίκων ή ατόμων είτε παρά του Κράτος, όταν τούτο συμμετέχη επισήμως εις αυτάς, επανεισαγόμενα και αύθις εκ της αλλοδαπής απαλλάσσονται των εισαγωγικών τελών και όλων των λοιπών φόρων. Η ατελής επανεισαγωγή των υπό του Κράτους εις εκθέσεις της αλλοδαπής αποστελλομένων και επιστρεφομένων εκθεμάτων επιτρέπεται επί τη βάσει μόνον του αντιγράφου της διασαφήσεως εξαγωγής τούτων και του κατά την εξαγωγήν αυτών καταρτισθέντος αναλυτικού πίνακος του περιεχομένου των κιβωτίων ή δεμάτων. Ο τελωνισμός των επιστρεφομένων εκθεμάτων και ο έλεγχος της ταυτότητος αυτών εν αντιπαραβολή προς τον κεκυρωμένον πίνακα ενεργείται εις το κατάστημα της κρατικής υπηρεσίας παρ’ ης απεστάλησαν ταύτα εις το εξωτερικόν, εις όπερ και μεταφέρονται συνοδεία τελωνειακών οργάνων. Όσον δε αφορά την ατελή επανεισαγωγήν των εκθεμάτων των αποσταλέντων εις το εξωτερικόν ουχί υπό κρατικής τινός υπηρεσίας ή υπό οργανισμών δια λογαριασμόν του Κράτους, αύτη ενεργείται επί τη βάσει ειδικής εκάστοτε εγκρίσεως του Υπουργείου Οικονομικών, επί τη βάσει αντιγράφου διασαφήσεως εξαγωγής, των εις το αρμόδιον τελωνείον κατατιθεμένων κατά την εξαγωγήν λεπτομερών καταστάσεων των ειδών τούτων, και αντιγράφων των κατά την εξαγωγήν και επιστροφήν αυτών εκδοθεισών φορτωτικών και πιστοποιητικού εκδεδομένου υπό των εν τη αλλοδαπή επί των εκθέσεων και εμποροπανηγύρεων Επιτροπών, εξ ου να προκύπτη ότι τα επανεισαγόμενα είδη εξετέθησαν εν τη αλλοδαπή ως προϊόντα ελληνικής παραγωγής και εφ’ όσον ταύτα ήθελον ευρεθή σύμφωνα προς την κατά την εξαγωγήν γενομένην καθ’ οιονδήποτε τρόπον περιγραφήν αυτών. Εις περίπτωσιν καθ’ ην κατά την εξαγωγήν των εκθεμάτων εις την αλλοδαπήν δεν εξησφαλίσθη η ταυτότης τούτων δι’ επιθέσεως επ’ αυτών προσθέτων διακριτικών γνωρισμάτων υπό της τελωνειακής αρχής και δεν παραλαμβάνονται ταύτα υπό κρατικής τινός υπηρεσίας, αλλά υπό των ενδιαφερομένων εκθετών, δύναται να ενεργήται και πραγματογνωμοσύνη προς διαπίστωσιν της εγχωρίου παραγωγής αυτών. 